قريت بأن المغرب استقطب 10 ملايين سائح إلى حدود يوليوز. رقم مهم بزاف. الدُّوڤيز داخل ما شاء الله. وطبعا كمغاربة غادي يعجبنا الحال بلادنا تكون وجهة سياحية. 
إنما كاين رقم آخر ما كرهتش المؤسسات المعنية بالصرف والسياحة تقولو لينا: شحال من مغربي دوّز الكونجي ديالو برَّا البلاد؟ 
طبعا، من حق كل واحد يختار فين يدوّز العطلة ديالو. المشكل ملِّي كتكون الوجهات الخارجية أقل تكلفة من الوجهات الداخلية. بمعنى كاين اللي كيمشي للخارج، ماشي غير حيث بغى يكتشف، وإنما حيث كيشوف بأن وجهات بحال تركيا أو إسبانيا كتكون أقل تكلفة من مراكش مثلا، مع خدمات أفضل. وهادي مسألة مُخجِلة.
هاد الشي كنسمِّيه الهدر السياحي.